b'\n_START_ARTICLE_\nJames Norman Hall\n_START_SECTION_\nBiografi\n_START_PARAGRAPH_\nHall blev f\xc3\xb8dt i Collfax, Iowa, hvor han gik p\xc3\xa5 de lokale skoler. Hans tidligere bop\xc3\xa6l er listet i National Register of Historic Places. Hall dimitterede fra Grinell Collegei 1910, hvorefter han arbejdede som socialr\xc3\xa5dgiver i Boston mens han pr\xc3\xb8vede at etablere sig selv som forfatter og l\xc3\xa6ste en kandidatgrad ved Harvard Universitet._NEWLINE_Hall var p\xc3\xa5 ferie i England i 1914, da den F\xc3\xb8rste Verdenskrig startede. Han forgav sig for at v\xc3\xa6re canadier og skrev sig op til den britiske h\xc3\xa6r. Da hans rigtige identitet blev opdaget blev han afskediget og rejste tilbage til USA. Halls f\xc3\xb8rste bog Kitchener\'s Mob (1916) genfort\xc3\xa6ller hans oplevelser under krigen. Bogen solgte relativt godt i USA, og efter dens udgivelse og en tour til at promovere bogen, kom Hall tilbage til Europa i 1916 i forbindelse med en opgave sammen med magasinet Atlantic Monthly. Han skulle have skrevet en serie af artikler omkring den gruppe af amerikanske frivillige der tjente i Lafayette eskadronnen, men efter at have brugt tid sammen de amerikanske piloter, blev Hall opslugt af eventyret og skrev sig op i det franske luftv\xc3\xa5ben Arm\xc3\xa9e de l\'air. P\xc3\xa5 dette tidspunkt var det originale eskadron blevet st\xc3\xb8rre og omd\xc3\xb8bt til Lafayette Flying Corps der tr\xc3\xa6nede amerikanske frvillige til at tjene de franske eskadriller._NEWLINE_I sin tid i det franske luftv\xc3\xa5ben, blev Hall givet det Croix de Guerre med fem palmer og M\xc3\xa9ddaille Militaire. Da USA tr\xc3\xa5dte ind i krigen i 1917 blev Hall gjort til kaptain i det amerikanske luftv\xc3\xa5ben i Army Air Service. Der m\xc3\xb8dte han en anden amerikansk pilot, Charles Nordhoff. Efter at v\xc3\xa6re blevet skudt ned bag fjendtlige gr\xc3\xa6nser den 7. maj 1918, brugte Hall krigens sidste m\xc3\xa5neder som en tysk krigsfange. Efter han blev sat fri blev han tildelt den franske L\xc3\xa9gion d\'honneur og det amerikanske Distinguished Service Cross._NEWLINE_Efter krigen brugte Hall meget af sit liv p\xc3\xa5 \xc3\xb8en Tahiti, hvor han sammen med Nordhoff, der ogs\xc3\xa5 var flyttet dertil, skrev et stort antal af successfulde b\xc3\xb8ger - her i blandt Bounty trilogien. Flere af hans b\xc3\xb8ger er blevet filmatiseret foruden Bounty, her i blandt The Hurricane (1937) hvori hans nev\xc3\xb8 Jon Hall havde en rolle; Passage to Marseille (1944) med Humphrey Bogart; og Botany Bay (1953), med Alan Ladd._NEWLINE_I 1940 udgav Hall en digtsamling med titlen Oh Millersville!. Den blev udgivet under pseudonymet Fern Gravel og digtene var skrevet med stemmen af en pige p\xc3\xa5 omkring de 10 \xc3\xa5r. Bogen blev modtaget med god kritik og fupnummeret blev ikke afsl\xc3\xb8ret f\xc3\xb8r 1946, da Hall udgav en artikel med titlen: "Fern Gravel: A Hoax and a Confession" i Atlantic Monthly. Han skrev der at han havde v\xc3\xa6ret inspireret af en dr\xc3\xb8m hvor han s\xc3\xa5 sig selv i sin barndom, med en gruppe venner, hvor i blandt der var en pige kaldet Fern der ville have sine digte nedskrevet. Da han v\xc3\xa5gnede skrev hall digtenene ned. Digtene er skrevet med simpelt ordbrug, men er gode detaljerede observationer om at leve i en lille by._NEWLINE_Hall blev gift i 1952 med Sarah (Lala) Winchester, der var del-polynesisk. De fik to b\xc3\xb8rn: Den Academy Award vindene cinematograf Conrad Hall (1926-2003) og Nancy Hall-Rutgers (1930). Hall d\xc3\xb8de i 1951 i Tahiti og er begravet ved det hus han og Lala levede i i mange \xc3\xa5r. Hans grav b\xc3\xa6rer linjen af et vers han skrev i Iowa i en alder af 11: "Look to the Northward stranger / Just over the hillside here / Have you ever in your travls seen / A land more passing fair?"_NEWLINE_Halls dokumenter, der ogs\xc3\xa5 inkluderer manuskripter og korrespondancer fra krigstiden, er opbevaret i Grinnel College Special Collections and Archives. Tahitis regering har restaureret Hall\'s hjem i Arue, Fransk Polynesien, der nu er et historisk museum der inkluderer Halls bibliotek og personlige ejendele l\xc3\xa5nt fra Hall familien.'